**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS**

2020 m. spalio 29 d. Nr. T1-248

Plungė

Vadovaudamasi Lietuvos Respublikos Vietos savivaldos įstatymo 6 straipsnio 33 punktu, 9 straipsnio 1 dalimi ir 2 dalies 1 punktu, 16 straipsnio 2 dalies 37 punktu, Lietuvos Respublikos viešųjų pirkimų įstatymo 10 straipsnio 1 dalimi, 2 dalies 2 punktu, Lietuvos Respublikos transporto veiklos pagrindų įstatymo 13 straipsniu, Lietuvos Respublikos transporto lengvatų įstatymo 5 straipsnio 8 dalimi bei atsižvelgdama į Plungės rajono savivaldybės Vietinio susisiekimo miesto ir priemiesčio autobusų maršrutų tikslinimo komisijos 2020 m. rugsėjo 30 d. protokolą Nr. LK-247, Plungės rajono savivaldybės taryba n u s p r e n d ž i a:

1. Pritarti sutarties sudarymui su Plungės rajono savivaldybės valdoma įmone UAB „Plungės autobusų parkas“ teikiant keleivių vežimo paslaugas nuo 2021 m. sausio 1 d. iki 2026 m. sausio 1 d. su galimybe pratęsti viešųjų paslaugų teikimą iki 2028 m. sausio 1 d. (sutartis pridedama).
2. Įgalioti Plungės rajono savivaldybės administracijos direktorių pasirašyti sutartį su UAB „Plungės autobusų parkas“ ir atlikti kitus veiksmus, susijusius su sutarties vykdymu.
3. Nustatyti, kad visi keleiviai vietinio (miesto ir priemiestinio) reguliaraus susisiekimo autobusų maršrutais Plungės rajone būtų vežami nemokamai nuo 2021 m. sausio 1 d.
4. Nustatyti, kad:

4.1. priemiestinio reguliaraus susisiekimo autobusais įkainis yra 0,90 Eur/km (0,83 Eur/km – be PVM ir 0,07 Eur/km – 9 proc. PVM);

4.2. miesto reguliaraus susisiekimo autobusais įkainis yra 1,11 Eur/km (1,02 Eur/km – be PVM ir 0,09 Eur/km – 9 proc. PVM).

4.3. įkainiai indeksuojami kasmet, pasibaigus kalendoriniams metams, vadovaujantis Lietuvos statistikos departamento skelbiamu pasibaigusių kalendorinių metų vidutiniu metiniu suderintu vartotojų kainų indeksu (SVKI).

Savivaldybės meras Audrius Klišonis