**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TELŠIŲ REGIONO PLĖTROS TARYBOS STEIGIMO**

2020 m. spalio 29 d. Nr. T1-252

Plungė

Vadovaudamasi Lietuvos Respublikos vietos savivaldos įstatymo 6 straipsnio 3 ir 4 punktais, 16 straipsnio 2 dalies 22 ir 26 punktais bei Lietuvos Respublikos regioninės plėtros įstatymo 17, 18 straipsniais, Plungės savivaldybės taryba n u s p r e n d ž i a:

1. Steigti Telšių regiono plėtros tarybą kartu su Mažeikių rajono savivaldybe, Telšių rajono savivaldybe, Rietavo savivaldybe.

2. Pritarti Telšių regiono plėtros tarybos steigimo sutarties projektui (pridedama).

3. Įgalioti Plungės rajono savivaldybės merą Audrių Klišonį pasirašyti Telšių regiono plėtros tarybos steigimo sutartį.

4. Įgalioti Plungės rajono savivaldybės merą Audrių Klišonį dalyvauti Telšių regiono plėtros tarybos steigiamajame susirinkime, balsuoti už Telšių regiono plėtros tarybos nuostatų, Telšių regiono plėtros tarybos kolegijos darbo reglamento ir Telšių regiono plėtros tarybos kolegijos personalinės sudėties patvirtinimą ir pasirašyti Telšių regiono plėtros tarybos nuostatus.

5. Deleguoti į Telšių regiono plėtros tarybos kolegiją Plungės rajono savivaldybės tarybos narius Astą Beierle Eigirdienę ir Liudą Skierų.

6. Nustatyti, kad Telšių regiono plėtros tarybai kaip Plungės rajono savivaldybės stojamasis įnašas perduodamas Plungės rajono savivaldybei nuosavybės teise priklausantis finansinis turtas iš Plungės rajono savivaldybės biudžeto – 300 (trys šimtai) Eur.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2020 m. spalio 29 d.

sprendimu Nr. T1-252

**TELŠIŲ REGIONO PLĖTROS TARYBOS**

**STEIGIMO SUTARTIS**

**I SKYRIUS**

**STEIGĖJAI**

1. Steigėjai:

1.1. Mažeikių rajono savivaldybė, buveinė Laisvės g. 8, LT-89223 Mažeikiai, kodas 111103928, kuriai atstovauja Mažeikių rajono savivaldybės meras Vidmantas Macevičius;

1.2. Plungės rajono savivaldybė, buveinė Vytauto g. 12, LT-90123 Plungė, kodas 111104268, kuriai atstovauja Plungės rajono savivaldybės meras Audrius Klišonis;

1.3. Rietavo savivaldybė, buveinė Laisvės a. 3, LT-90311 Rietavas, kodas 111107378, kuriai atstovauja Rietavo savivaldybės meras Antanas Černeckis;

1.4. Telšių rajono savivaldybė, buveinė Žemaitės g. 14, LT-87133 Telšiai, kodas 111101724, kuriai atstovauja Telšių rajono savivaldybės meras Kęstutis Gusarovas,

(toliau kiekvienas atskirai – Steigėjas), vadovaudamiesi Lietuvos Respublikos civiliniu kodeksu, Lietuvos Respublikos regioninės plėtros įstatymu (toliau – Regioninės plėtros įstatymas), Mažeikių rajono savivaldybės tarybos 2020 m. \_\_\_\_\_\_\_\_\_\_ d. sprendimu Nr. \_\_\_\_\_„Dėl Telšių regiono plėtros tarybos steigimo“, Plungės rajono savivaldybės tarybos 2020 m. \_\_\_\_\_\_\_\_\_\_\_d. sprendimu Nr. \_\_\_\_\_\_\_\_\_\_ „Dėl Telšių regiono plėtros tarybos steigimo“, Rietavo savivaldybės tarybos 2020 m. \_\_\_\_\_\_\_\_\_\_ d. sprendimu Nr. \_\_\_\_\_\_\_\_\_\_ „Dėl Telšių regiono plėtros tarybos steigimo“, Telšių rajono savivaldybės tarybos 2020 m. \_\_\_\_\_\_\_ d. sprendimu Nr. \_\_\_\_\_ „Dėl Telšių regiono plėtros tarybos steigimo“ir kitais Lietuvos Respublikos teisės aktais, steigia pelno nesiekiantį ribotos civilinės atsakomybės viešąjį juridinį asmenį – Regiono plėtros tarybą ir sudaro šią Regiono plėtros tarybos steigimo sutartį (toliau – Sutartis).

**II SKYRIUS**

**SAVIVALDYBIŲ INSTITUCIJOS, KURIOMS PAVEDAMA ATSTOVAUTI STEIGĖJAMS**

2. Steigėjams atstovaujančios savivaldybių institucijos:

2.1. Mažeikių rajono savivaldybei atstovaujanti institucija – Mažeikių rajono savivaldybės taryba, o Mažeikių rajono savivaldybei atstovaujantis asmuo – Mažeikių rajono savivaldybės meras;

2.2. Plungės rajono savivaldybei atstovaujanti institucija – Plungės rajono savivaldybės taryba, o Plungės rajono savivaldybei atstovaujantis asmuo – Plungės rajono savivaldybės meras;

2.3. Rietavo savivaldybei atstovaujanti institucija – Rietavo savivaldybės taryba, o Rietavo savivaldybei atstovaujantis asmuo – Rietavo savivaldybės meras;

2.4. Telšių rajono savivaldybei atstovaujanti institucija – Telšių rajono savivaldybės taryba, o Telšių rajono savivaldybei atstovaujantis asmuo Telšių rajono savivaldybės meras.

**III SKYRIUS**

**Steigiamos regiono plėtros tarybos pavadinimas**

3. Regiono plėtros tarybos pavadinimas – Telšių regiono plėtros taryba (toliau – Regiono plėtros taryba).

**IV SKYRIUS**

**regiono plėtros tarybos veiklos tikslaI**

4. Regiono plėtros tarybos veiklos tikslai:

4.1. planuoti, koordinuoti nacionalinės regioninės politikos įgyvendinimą Telšių regione ir bendrai su kitomis regionų plėtros tarybomis, savivaldybių institucijomis ir įstaigomis įgyvendinti regioninės plėtros skatinimo priemones;

4.2. skatinti socialinę, ekonominę Telšių regiono plėtrą, darnų urbanizuotų teritorijų vystymą, socialinių ir ekonominių skirtumų tarp Telšių regiono ir kitų regionų bei šių skirtumų tarp Telšių regiono savivaldybių mažinimą;

4.3. skatinti savivaldybių bendradarbiavimą, siekiant padidinti funkcinių zonų vystymo ir viešųjų paslaugų teikimo organizavimo efektyvumą;

4.4. atstovauti Telšių regionui.

**V SKYRIUS**

**steigėjŲ turtiniai ir neturtiniai įsipareigojimai, jų vykdymo tvarka ir terminai**

5. Steigėjų turtiniai įsipareigojimai yra šie:

5.1. Steigėjas Mažeikių rajono savivaldybė įsipareigoja ne vėliau kaip per 30 dienų nuo Regiono plėtros tarybos įregistravimo Juridinių asmenų registre dienos perduoti Regiono plėtros tarybai stojamąjį įnašą pinigais, kurio dydis – 300 eurų.

5.2. Steigėjas Plungės rajono savivaldybė įsipareigoja ne vėliau kaip per 30 dienų nuo Regiono plėtros tarybos įregistravimo Juridinių asmenų registre dienos perduoti Regiono plėtros tarybai stojamąjį įnašą pinigais, kurio dydis – 300 eurų.

5.3. Steigėjas Rietavo savivaldybė įsipareigoja ne vėliau kaip per 30 dienų nuo Regiono plėtros tarybos įregistravimo Juridinių asmenų registre dienos perduoti Regiono plėtros tarybai stojamąjį įnašą pinigais, kurio dydis – 300 eurų.

5.4. Steigėjas Telšių rajono savivaldybė įsipareigoja ne vėliau kaip 30 dienų nuo Regiono plėtros tarybos įregistravimo Juridinių asmenų registre dienos perduoti Regiono plėtros tarybai stojamąjį įnašą pinigais, kurio dydis – 300 eurų.

6. Steigėjai perduoda Regiono plėtros tarybai stojamuosius įnašus pervesdami lėšas į Regiono plėtros tarybos administracijos direktoriaus nurodytą Regiono plėtros tarybos sąskaitą banke.

7. Steigėjų neturtinių įsipareigojimų nėra.

**VI SKYRIUS**

**STEIGIAMOS REGIONO PLĖTROS TARYBOS KOLEGIJOS SUDARYMAS**

8. Steigėjų savivaldybių tarybos deleguoja į Regiono plėtros tarybos kolegijos (toliau – Kolegija) sudėtį savivaldybių tarybų narius:

8.1. Mažeikių rajono savivaldybės taryba deleguoja 2 Mažeikių rajono savivaldybės tarybos narius;

8.2. Plungės rajono savivaldybės taryba deleguoja 2 Plungė rajono savivaldybės tarybos narius;

8.3. Rietavo savivaldybės taryba deleguoja 2 Rietavo savivaldybės tarybos narius;

8.4. Telšių rajono savivaldybės taryba deleguoja 2 Telšių rajono savivaldybės tarybos narius.

**VII SKYRIUS**

**Steigiamos regiono plėtros tarybos atstovas, jo teisės ir ĮGALIOJIMAI**

9. Steigiamai Regiono plėtros tarybai atstovauja  Telšių rajono savivaldybės administracijos Teisės ir administravimo skyriaus vedėjas Edmundas Vaitkevičius, a. k. \_\_\_\_\_\_\_\_\_, asmens tapatybės kortelės Nr. \_\_\_\_\_\_\_\_\_\_\_.

10. Atstovas turi teisę sudaryti visus sandorius steigiamos Regiono plėtros tarybos vardu ir dėl jos interesų ir privalo nurodyti, kad sandoris sudaromas steigiamos Regiono plėtros tarybos vardu ir dėl jos interesų. Pagal šiuos sandorius Regiono plėtros tarybai prievolių atsiranda tada, kai juos po Regiono plėtros tarybos įregistravimo Juridinių asmenų registre patvirtina Regiono plėtros tarybos administracijos direktorius.

11. Atstovas įgaliojamas:

11.1. ne vėliau kaip per 5 darbo dienas nuo Sutarties įsigaliojimo dienos:

11.1.1. parengti Regiono plėtros tarybos nuostatų projektą vadovaujantis Pavyzdiniais regiono plėtros tarybos nuostatais, patvirtintais Lietuvos Respublikos vidaus reikalų ministro 2020 m. rugpjūčio 28 d. įsakymo Nr. 1V-867 „Dėl regiono plėtros tarybos pavyzdinės steigimo sutarties formos ir pavyzdinių nuostatų patvirtinimo“ 2 punktu, Kolegijos personalinės sudėties ir Kolegijos darbo reglamento patvirtinimo projektus ir pateikti juos Steigėjams;

11.1.2. sušaukti Regiono plėtros tarybos steigiamąjį susirinkimą;

11.2. ne vėliau kaip per 10 darbo dienų nuo Regiono plėtros tarybos steigiamojo susirinkimo, kuriame patvirtinami Regiono plėtros tarybos nuostatai, Kolegijos personalinė sudėtis ir Kolegijos darbo reglamentas, parengti Kolegijos sprendimų dėl Regiono plėtros tarybos administracijos direktoriaus (toliau – administracijos direktorius) pareigybės aprašymo patvirtinimo, konkurso į administracijos direktoriaus pareigas paskelbimo, pretendentų į administracijos direktoriaus pareigas atrankos būdo nustatymo ir pretendentų į administracijos direktoriaus pareigas atrankos komisijos sudarymo projektus ir pateikti juos Kolegijai iki pirmojo Kolegijos posėdžio;

11.3. per 5 kalendorines dienas nuo administracijos direktoriaus paskyrimo pateikti Juridinių asmenų registrui Regiono plėtros tarybai įregistruoti Juridinių asmenų registre reikalingus dokumentus;

11.4. vykdyti steigiamojo susirinkimo sekretoriaus funkcijas:

11.5. vykdyti Kolegijos posėdžio sekretoriaus funkcijas, iki kol Regionų plėtros tarybos administracijos direktorius paskirs Kolegijos posėdžių sekretorių.

11.6. kreiptis į VĮ Turto banką su prašymu leisti įregistruoti steigiamos Telšių regiono plėtros tarybos buveinę adresu: Respublikos g. 32 Telšiai.

12. Atstovas ne vėliau kaip per 5 kalendorines dienas nuo Regiono plėtros tarybos įregistravimo Juridinių asmenų registre dienos perduoda administracijos direktoriui steigiamos Regiono plėtros tarybos vardu ir dėl jos interesų sudarytus ir su Regiono plėtros tarybos steigimu susijusius dokumentus.

**VIII SKYRIUS**

**REGIONO PLĖTROS TARYBOS steigimo išlaidų kompensavimO TVARKA**

13. Regiono plėtros tarybos steigimo metu steigimo išlaidas apmoka Atstovas. Atlyginimas Atstovui už Regiono plėtros tarybos steigimą nemokamas.

14. Ne vėliau kaip per 20 darbo dienų nuo Regiono plėtros tarybos įregistravimo Juridinių asmenų registre dienos Regiono plėtros taryba kompensuoja visas Atstovo patirtas steigimo išlaidas pagal steigimo išlaidas patvirtinančius dokumentus ir sumoka Sutarties 13 punkte nurodytą atlyginimą už Regiono plėtros tarybos steigimą, jeigu jis mokamas.

**IX SKYRIUS**

**STEIGIAMOJO SUSIRINKIMO SUŠAUKIMO IR JO SPRENDIMŲ PRIĖMIMO TVARKA**

15. Regiono plėtros tarybos steigiamąjį susirinkimą sušaukia Atstovas per Sutarties 11.1 papunktyje nustatytą terminą. Atstovas, prieš šaukdamas steigiamąjį susirinkimą, privalo parengti steigiamojo susirinkimo darbotvarkę, į kurią turi būti įtraukti klausimai dėl Regiono plėtros tarybos nuostatų, Kolegijos personalinės sudėties, Kolegijos darbo reglamento patvirtinimo.

16. Pranešimas apie Regiono plėtros tarybos steigiamojo susirinkimo sušaukimą ir steigiamojo susirinkimo darbotvarkė turi būti išsiųsti kiekvienam Steigėjui atstovaujančiai savivaldybės institucijai Steigėjus atstovaujančių savivaldybių institucijų elektroninio pašto adresais ne vėliau kaip likus 5 kalendorinėms dienoms iki Regiono plėtros tarybos steigiamojo susirinkimo dienos.

17. Regiono plėtros tarybos steigiamajame susirinkime turi teisę balsuoti visi Steigėjai. Vienas Steigėjas steigiamajame susirinkime turi vieną balsą.

18. Regiono plėtros tarybos steigiamojo susirinkimo sprendimai priimami pritarus visiems Steigėjams.

19. Regiono plėtros tarybos steigiamajam susirinkimui pirmininkauja steigiamojo susirinkimo išrinktas pirmininkas. Steigiamasis susirinkimas protokoluojamas, protokolą rengia steigiamojo susirinkimo sekretorius. Steigiamojo susirinkimo protokolą pasirašo steigiamojo susirinkimo posėdžio pirmininkas ir steigiamojo susirinkimo sekretorius.

**X SKYRIUS**

**GINČŲ TARP STEIGĖJŲ SPRENDIMO TVARKA**

20. Bet koks ginčas, kylantis iš Sutarties ar su ja susijęs, turi būti sprendžiamas tarpusavio derybomis.

21. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka.

**XI SKYRIUS**

**Baigiamosios nuostatos**

22. Sutartis įsigalioja nuo jos sudarymo dienos. Sutartis laikoma sudaryta, kai ją pasirašo visų Regiono plėtros tarybą steigiančių savivaldybių tarybų įgalioti asmenys. Sutarties sudarymo data – 2020 m. \_\_\_\_\_\_\_\_\_\_\_\_\_ d.

23. Sutartis sudaryta 6 vienodą juridinę galią turinčiais egzemplioriais, po vieną kiekvienai šaliai ir Juridinių asmenų registrui.

Mažeikių rajono savivaldybės meras Vidmantas Macevičius

Plungės rajono savivaldybės meras Audrius Klišonis

Rietavo savivaldybės meras Antanas Černeckis

Telšių rajono savivaldybės meras Kęstutis Gusarovas